محەممەد مورسی
محەممەد مورسی (؛ ، ئەی–ئێڵ–ئەی ئێڵ–سی: Muḥammad Muḥammad Mursī ʿĪsā al-ʿAyyāṭ، ؛ ٨ی ئابی ١٩٥١ – ١٧ی حوزەیرانی ٢٠١٩) سیاسەتوانێکی میسری بوو کە وەکوو پێنجەم سەرۆک کۆماری میسر لە ٣٠ی حوزەیرانی ٢٠١٢ەوە بۆ ٣ی تەممووزی ٢٠١٣ خزمەتی کرد، لەکاتێکدا جەنەڕاڵ عەبدولفەتاح ئەلسیسی لە کودەتاکەی ٢٠١٣ی میسر و دوای خۆپیشاندانەکانی حوزەیرانی ٢٠١٣ی میسرییەکان مورسیی لە ئۆفیسەکە دورخستەوە.

مورسی لە خێزانێکی ھەژاردا گەورەبووە و لە ساڵی ١٩٧٥دا کۆلێژی ئەندازیاریی لە قاھیرە تەواو کردووە و دواتریش بڕوانامەی ماستەری لە ھەمان زانکۆ بەدەستھێناوە و لە ساڵی ١٩٨٢دا بڕوانامەی دکتۆرای لە زانکۆی کالیفۆرنیا بەدەستھێناوە. لە ١٧ی حوزەیرانی ٢٠١٩، لە بەردەوامی زیندانیکردن و دادگاییکردنەکانی لە تەمەنی ٦٧ ساڵیدا کۆچی دواییکرد.

سیاسی 
لەپرۆسەی سیاسیشدا دکتۆر مورسی لەساڵی ١٩٧٧ پەیوەندی بەئیخوان موسلمینەوە کردوەو لەساڵی ١٩٩٥ پاڵێوراو دەبێت بۆ ھەڵبژاردنی پەرلەمانی ئەو وڵاتە، بەڵام دواترو لەساڵی ٢٠٠٠ بۆ ٢٠٠٥ سەرۆکی کوتلەی ئیخوان بووە لە پەرلەمانی میسر‌و لەسەردەمی فەرمانڕەوایی موبارەکیشدا بۆ چەندین جار زیندانی کراوە، دواترینیشیان لەساڵی ٢٠٠٦ بۆ ماوەی حەوت مانگ بەندکراوە.
لەساڵی ٢٠١١دەبێتە ئەندامی ئەنجومەنی شورای ئیخوان موسلمین‌و سەرۆکی پارتی ئازادی‌و دادپەروەری، محەمەد مورسی کاندیدی ئیخوان موسلمین دوای خۆپاڵاتنی بۆ پۆستی سەرۆکایەتی میسر توانی بەسەر رکابەرەکەیدا سەرکەوتن بەدەست بھێنێت ببێتە یەکەمین سەرۆکی ھەڵبژێردراوی ئیخوان‌و وەک سەرۆکی نوێ لەکۆشکی سەرۆکایەتی میسر دەستبەکار بێت.

بوون بە سەرۆک کۆماری میسر 
ڕۆژی ٢٤ی حوزەیرانی ٢٠١٢ ئەنجامەکانی کۆتایی ئاشکرا کران تێیدا مەحەمەد مورسی بەڕەسمی بووە سەرۆک کۆماری میسر دوای کۆکردنەوەی ٪٥١٫٧ دەنگەکان کە توانی بەسەر ڕکابەرەکەی ئەحمەد شەفیق سەر لەوێ کەئەمیش لەلای خۆی ٤٩٫٣ دەنگەکانی مسۆگەرکردبووە

تێبینییەکان

سەرچاوەکان 
 پوختەیەک لەژیاننامەی دکتۆر موحەممەد مورسی 
 مورسی سەرۆکێکی ئەندازیار | ماڵپەڕی کوردئایو

لەدایکبووانی ١٩٥١
مردووانی ٢٠١٩
سەرۆک کۆمارەکانی میسر
کودەتای ٢٠١٣ی میسر
ئەو سەرۆکانەی بە کودەتا لاکەوتوون